ถ้าอยากประหยัดขึ้น ไม่อยากใช้เงินเยอะเกินความจำเป็น ต้องทำอย่างไร
ถ้าอยากประหยัดขึ้น ไม่อยากใช้เงินเยอะเกินความจำเป็น ก็ต้องรู้ทันความคิดตัวเองอยู่เสมอ ช่วงแรกการหักห้ามใจอาจจะทำได้ยาก แต่ถ้าฝึกทำให้ได้บ่อยๆ ก็จะหักห้ามใจได้ง่ายขึ้น ทุกครั้งที่เกิด “ความอยาก” ลองถามตัวเองดูว่า สิ่งที่กำลังจะจ่ายเงินซื้อมันมีประโยชน์กับตนเองจริงๆ หรือไม่ มันจำเป็นกับตนเองจริงๆ หรือไม่ หรือมันแค่ความสุขชั่วคราว และกำลังจะส่งผลร้ายในอนาคต อย่าลืมว่า “สิ่งที่ให้ความสุข” ไม่ใช่ “สิ่งที่จำเป็น” เสมอไป ถ้าอยากเก็บเงินให้ได้เยอะขึ้น อย่าเชื่อสมองของตัวเองมาก

ถ้ามีสติ แล้วแยกแยะได้ว่าสิ่งที่กำลังอยากอยู่ตอนนี้ มันจำเป็นกับตนเองจริงๆ หรือเป็นแค่การไล่ตามความสุขระยะสั้น ก็จะสามารถควบคุมชีวิตของตนเองได้ดีขึ้น รวมถึงเรื่องการเงินก็จะดีขึ้นด้วยเช่นกัน เพราะได้เปลี่ยนจากการมองหาความสุขแบบเร่งด่วน (instant gratification) ให้กลายเป็นการมองหาความสุขในระยะยาว (delayed gratification) เรียบร้อยแล้ว จริงอยู่ที่ไม่สามารถกำจัดความอยากซื้อนู่นซื้อนี่ออกไปจากสมองได้ ไม่ว่าเวลาจะผ่านไปนานแค่ไหน สมองจะบอกให้ไล่ตามความสุขอยู่เสมอ สิ่งที่ทำได้ถ้าอยากให้ชีวิตดีขึ้น คือ ต้องมีสติ แยก “สิ่งที่ให้ความสุข” กับ “สิ่งที่จำเป็น” ออกจากกันให้ได้
ความรู้ทางการเงิน